**Személyes adatok nemzetközi átadásának eljárásrendje**

GDPR Projekt

Nagytarcsai Szociális Segítő Szolgálat (a továbbiakban: Adatkezelő)

Szerző: KÖZINFORMATIKA Nonprofit Kft

|  |  |
| --- | --- |
| **Dokumentumszám:** |  |
| **Verzió:** |  |
| **Dátum:** |  |
| **Szerző:** |  |

# Dokumentum verzió kontroll

|  |  |  |  |
| --- | --- | --- | --- |
| **KISZK Verzió (k)** | **Dátum** | **Szerző** | **Megjegyzés** |
|  |  |  |  |
|  |  |  |  |
|  |  |  |  |
|  |  |  |  |

# Tartalomjegyzék

[1 Dokumentum verzió kontroll 2](#_Toc517788333)

[2 Tartalomjegyzék 2](#_Toc517788334)

[3 Bevezetés 3](#_Toc517788335)

[4 Személyes adatok nemzetközi átadása eljárásrend 4](#_Toc517788336)

[4.1 Az célország vagy célországok meghatározása 4](#_Toc517788337)

[4.2 A megfelelőségi határozat vizsgálata 4](#_Toc517788338)

[4.3 Megfelelő garanciák bevezetése 5](#_Toc517788339)

[4.3.1 Kötelező erejű vállalati szabályok 5](#_Toc517788340)

[4.3.2 Általános adatvédelmi kikötések 6](#_Toc517788341)

[4.3.3 Magatartási kódexek 6](#_Toc517788342)

[4.3.4 Tanúsítás 6](#_Toc517788343)

[4.4 A személyes adatok átadásának egy elfogadható feltételei 6](#_Toc517788344)

[4.5 Különleges adat átadások 7](#_Toc517788345)

[4.6 Az átadás végrehajtása 7](#_Toc517788346)

# Bevezetés

Ezt az eljárásrendet akkor kell használni, ha adatátadás történik egy az Európai Unión kívüli országba vagy egy nemzetközi szervezet részére. A meglévő adatátadások esetében is ez az eljárásrend használandó, az átadások GDPR megfelelőségének vizsgálatához.

A GDPR szerint nemzetközi szervezet, “a nemzetközi közjog hatálya alá tartozó szervezet vagy annak alárendelt szervei, vagy olyan egyéb szerv, amelyet két vagy több ország közötti megállapodás hozott létre, vagy amely ilyen megállapodás alapján jött létre.” (GDPR 4. cikk)

A GDPR célja az uniós polgárok személyes adatainak védelme, bárhol is tárolják azokat, ezért szigorú előírások vannak arra vonatkozóan, hogy hova és hogyan lehet személyes adatokat átadni, és milyen intézkedéseket kell megtenni, hogy az adat átadás a GDPR-nak megfelelő legyen.

Olyan személyes adatok továbbítására – ideértve a személyes adatok harmadik országból vagy nemzetközi szervezettől egy további harmadik országba vagy további nemzetközi szervezet részére történő újbóli továbbítását is –, amelyeket harmadik országba vagy nemzetközi szervezet részére történő továbbításukat követően adatkezelésnek vetnek alá vagy szándékoznak alávetni, csak abban az esetben kerülhet sor, a GDPR egyéb rendelkezéseinek betartása mellett, ha az adatkezelő és az adatfeldolgozó teljesíti a GDPR V. fejezetében rögzített feltételeket.

# Személyes adatok nemzetközi átadásának eljárásrendje

## Az célország vagy célországok meghatározása

A személyes adat átadás biztonsága érdekében a célország vagy célországok esetében meg kell vizsgálni, megfelelnek-e a GDPR-ben előírt követelményeknek. Amennyiben más országok részére is történik további adatátadás, a vizsgálatnak ki kell terjednie ezen országokra is.

A vizsgálatnak ki kell terjednie az érintett nemzetközi szervezetekre, azok jogalapjára, ha személyes adatokat fognak kezelni. Meg kell vizsgálni a szervezet működését szabályozó törvényi kereteket az érintett országokban.

## Adattovábbítás megfelelőségi határozat alapján

Személyes adatok harmadik országba vagy nemzetközi szervezet részére történő továbbítására akkor kerülhet sor, ha az Európai Bizottság megállapította, hogy a harmadik ország, a harmadik ország valamely területe, vagy egy vagy több meghatározott ágazata, vagy a szóban forgó nemzetközi szervezet megfelelő védelmi szintet biztosít. Az ilyen adattovábbításhoz nem szükséges külön engedély.

A megfelelőségi határozat azt jelenti, hogy az Európai Bizottság elfogadja az adott országban érvényben lévő személyes adatvédelmi jogszabályokat, ezért az adatátadások nem igényelnek további biztosítékokat. A megfelelőségi határozatokat folyamatosan vizsgálják, és ha az Európai Bizottság megállapítja, hogy a szóban forgó ország nem teljesíti a személyes adatok védelmével kapcsolatos követelményeket, akkor a megfelelőségi határozatot visszavonják.

A megfelelőségi határozat alá tartozó országok és nemzetközi szervetek listája megtalálható az alábbi honlapon:

<http://ec.europa.eu/justice/data-protection/international-transfers/adequacy/index_en.htm>

## Megfelelő garanciák alapján történő adattovábbítások

Ha az adott ország, vagy országok vagy nemzetközi szervezet nem tartoznak a megfelelőségi határozat alá, az adatkezelő vagy adatfeldolgozó csak abban az esetben továbbíthat személyes adatokat harmadik országba vagy nemzetközi szervezet részére, ha az adatkezelő vagy adatfeldolgozó megfelelő garanciákat nyújtott, és csak azzal a feltétellel, hogy az érintettek számára érvényesíthető jogok és hatékony jogorvoslati lehetőségek állnak rendelkezésre.

A GDPR több lehetőség biztosít a garanciák tekintetében:

1. közhatalmi vagy egyéb, közfeladatot ellátó szervek közötti, jogilag kötelező erejű, kikényszeríthető jogi eszköz
2. kötelező erejű vállalati szabályok betartása
3. az Európai Bizottság tóság által elfogadott általános adatvédelmi kikötés alkalmazása
4. jóváhagyott magatartási kódex használata
5. jóváhagyott tanúsítási mechanizmus

A személyes adatok védelmének biztosításához a legmegfelelőbb módszert kell választani.

### Kötelező erejű vállalati szabályok

Az adatátadás szempontjából illetékes felügyeleti hatóság (általában az adatkezelő országában lévő felügyeleti hatóság, azaz a NAIH) jogosult arra, hogy olyan kötelező erejű vállalati szabályokat fogadjon el, amelyek biztosítják az adatátadás biztonságát, a személyes adatok védelmét a GDPR-nak megfelelően.

A kötelező erejű vállalati szabályok a GDPR szerint meghatározzák az adat átadás valamennyi nézőpontját, biztosítják az adatvédelmet, az érintett jogainak gyakorlását, illetve az adat átadás megfelelőségét. A teljes követelmény rendszert a GPDR 47. cikk (“Kötelező erejű vállalati szabályok”) 2. bekezdés a)-n) pontja tartalmazza.

### Általános adatvédelmi kikötések

Az Európai Bizottság és az egyes felügyeleti hatóságok létrehozhatnak általános adatvédelmi kikötéseket, melyeket a személyes adatok nemzetközi átadására vonatkozó szerződésekben kell alkalmazni. Ezek a kikötések teljesítik a GDPR követelményeket a megfelelő garanciák biztosításával kapcsolatosan.

A kikötések legfrissebb verziójának használatához az illetékes felügyeleti hatóság honlapján lehet információt kapni ([www.naih.hu](http://www.naih.hu)).

## A személyes adatok átadásához különös helyzetekben biztosított eltérések

Ha a megfelelőségi határozat nem vonatkozik az országra, és az előzőek alkalmazásával a megfelelő óvintézkedéseket sem lehet bevezetni, akkor csak úgy lehet végrehajtani a személyes adatok nemzetközi átadását, ha az alábbi feltételek közül legalább egy teljesül:

1. az érintett kifejezetten hozzájárul az átadáshoz, miután az adattovábbítás lehetséges kockázatairól tájékoztatták
2. **)** az adattovábbítás az érintett és az adatkezelő közötti szerződés teljesítéséhez, vagy az érintett kérésére hozott, szerződést megelőző intézkedések végrehajtásához szükséges;
3. az adattovábbítás az adatkezelő és valamely más természetes vagy jogi személy közötti, az érintett érdekét szolgáló szerződés megkötéséhez vagy teljesítéséhez szükséges;
4. az adattovábbítás fontos közérdekből szükséges
5. az adattovábbítás jogi igények előterjesztése, érvényesítése és védelme miatt szükséges
6. az adattovábbítás az érintett vagy valamely más személy létfontosságú érdekeinek védelme miatt szükséges, és az érintett fizikailag vagy jogilag képtelen a hozzájárulás megadására;
7. a továbbított adatok olyan nyilvántartásból származnak, amely az uniós vagy a tagállami jog értelmében a nyilvánosság tájékoztatását szolgálja, és amely vagy általában a nyilvánosság, vagy az ezzel kapcsolatos jogos érdekét igazoló bármely személy számára betekintés céljából hozzáférhető, de csak ha az uniós vagy tagállami jog által a betekintésre megállapított feltételek az adott különleges esetben teljesülnek

Ha az adattovábbítás nem alapulhat a GDPR 45. (megfelelőségi határozat) vagy a 46. (megfelelő garanciák) cikk rendelkezésein, beleértve a kötelező erejű vállalati szabályok rendelkezéseit is, és az első albekezdésben említett egyedi helyzetekre vonatkozó eltérések egyike sem alkalmazandó, harmadik országok és nemzetközi szervezetek részére történő adattovábbítás csak akkor történhet, ha az adattovábbítás nem ismétlődő, csak korlátozott számú érintettre vonatkozik, az adatkezelő olyan kényszerítő erejű jogos érdekében szükséges, amely érdekhez képest nem élveznek elsőbbséget az érintett érdekei, jogai és szabadságai, és az adatkezelő az adattovábbítás minden körülményét megvizsgálta, és e vizsgálat alapján megfelelő garanciákat nyújtott a személyes adatok védelme tekintetében. Az adatkezelőnek tájékoztatnia kell a felügyeleti hatóságot az adattovábbításról. Az adatkezelő a GDPR tájékoztatásra előírt rendelkezésein túl az érintettet tájékoztatja az adattovábbításról, valamint az adatkezelő kényszerítő erejű jogos érdekéről.

Az (1) bekezdés g) pontja szerinti adattovábbítás nem érintheti a nyilvántartásban szereplő személyes adatok vagy személyes adatok kategóriáinak összességét. Ha a nyilvántartásba kizárólag olyan személyek tekinthetnek be, akiknek ehhez jogos érdeke fűződik, az adattovábbításra kizárólag e személyek kérelmére kerülhet sor, illetve abban az esetben, ha ők a címzettek.

**(3)** Az (1) bekezdés a), b) és c) pontja, valamint második albekezdése nem alkalmazandó a közhatalmi szervek által közhatalmi jogosítványaik gyakorlása során végzett tevékenységekre.

Az (1) bekezdés d) pontjában említett közérdeket akkor kell figyelembe venni, ha azt az uniós jog vagy az adatkezelőre vonatkozó tagállami jog elismeri.

Megfelelőségi határozat hiányában az uniós jog vagy a tagállami jog fontos közérdekből kifejezetten korlátozhatja bizonyos kategóriákba tartozó személyes adatok valamely harmadik országba vagy nemzetközi szervezethez történő továbbítását. A tagállamok az ilyen rendelkezéseket bejelentik a Bizottságnak.